text: Byrådsmedlem i alvorlig trafikulykke
  01 december 2011 kl. 12.03
  Byrådsmedlem Birthe Frikke, Tønder Kommune, blev tirsdag morgen alvorligt kvæstet ved en trafikulykke.
  Hun var efterfølgende i livsfare og blev lagt i kunstig koma. Det er hun efterfølgende blevet vækket af, da hun ikke længere var i livsfare, skriver JydskeVestkysten
  Ulykken skete ved at Birthe Frikke ramlede ind i en sættevogn, der bakkede ud på landevejen i Bevtoft ved Vojens. 
  Birthe Frikke blev valgt til byrådet i Tønder i 2005 for Venstre.
  I foråret brød hun med partiet og repræsenterer nu Liberal Alliance.
  